

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**Tornaterem térelválasztó fal kérdése**

**A napirendet tárgyaló ülés dátuma**: **2022.05.02.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: ----

**3.Költségkihatások és egyéb szükséges feltételeket, illetve megteremtésük javasolt forrásai:**

A 2022.évi költségvetési források

**4. Tényállás bemutatása:**

A Pipacsvirág Magyar-Angol Két Tanítási Nyelvű Általános Iskola tornatermében az elektromos térelválasztó függöny cseréje vált szükségessé, mert egyrészt mechanikájának meghibásodása, másrészt szerkezetének romlása balesetveszélyt hordoz magában.

A mindennapos testnevelési órák biztosításához és a település sportszervezetei számára biztosított sportolási lehetőség biztosításához elengedhetetlen a térelválasztó függöny rendszeres használata, amelynek teljes cseréje a rendszeres karbantartás mellett mostanra vált időszerűvé.

A jelenlegi motoros térelválasztó függönyt a szakértő vállalkozó véleményezése alapján kézi vezérlésűre javasolja változtatni a Tankerület.

A tervezett térelválasztó függöny beszerzésére a Tankerület bruttó 2.127.504.- Ft összegű ajánlatot kapott.

A Tankerület kéri az önkormányzat anyagi támogatását, hogy a beszerzéshez 50 %-os mértékű támogatással járuljon hozzá. A támogatási igény pontos összege: 1.063.752.- Ft.

Telki község Önkormányzata és az Érdi Tankerületi Központ 2016.december 14-én Vagyonkezelési szerződést kötött a Telki Pipacsvirág Magyar-Angol Kéttanítási Nyelvű Általános Iskola épületének ( Telki 722/5 hrsz ) vonatkozásában.

A vagyonkezelési szerződés 24. és 25. pontja alapján *,,az Átvevő Tankerület gondoskodik a vagyonkezelésben lévő vagyon értékének, állagának megóvásáról, karbantartásról, a szükséges felújítások, pótlások, cserék kivitelezési munkálatainak elvégzéséről, elvégeztetéséről. ,,……*

*Az Átvevő az elvégzett fejújítás, átalakítás, beruházás költségeinek megtérítésére sem a szerződés hatálya alatt, sem pedig annak megszűnését követően az Önkormányzattal szemben igényt nem támaszthat.,,*

Telki, 2022. április 22.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2022. (IV ) számú önkormányzati határozata**

**Tornaterem térelválasztó fal cseréje**

Telki község önkormányzat Képviselő-testülete úgy határozott, hogy a Pipacsvirág Magyar-Angol Kéttanítási Nyelvű Általános Iskola tornaterem térelválasztó fal – Tankerület általi megvalósításához - …………. Ft összegű anyagi támogatást nyújt a 2022.évi költségvetés tartalékkeret terhére.

Határidő: azonnal

Felelős: polgármester

**Határozati javaslat**

**Telki Község Önkormányzat Képviselő-testülete**

**/2022. (IV ) számú önkormányzati határozata**

**Tornaterem térelválasztó fal cseréje**

Telki község önkormányzat Képviselő-testülete úgy határozott, hogy a Pipacsvirág Magyar-Angol Kéttanítási Nyelvű Általános Iskola tornaterem térelválasztó fal – Tankerület általi megvalósításához – anyagi támogatást nem kíván nyújtani.

Határidő: azonnal

Felelős: polgármester